Jorid Jagtøyen

Jorid Oliv Jagtøyen (født 3. november 1971 i Melhus) er en norsk lokalpolitiker og ordfører i Melhus kommune fra 2019. Hun satt også som ordfører fra 2011 til 2015. Hun har vært innvalgt i Melhus kommunestyre siden 1999. Hun var med i Senterpartiet frem til 2023, da hun gikk ut av partiet og stilte for Melhuslista.

Jagtøyen ble valgt til ordfører i 2011 med støtte fra Høyre, Venstre og Fremskrittspartiet (Høyres Sigmund Gråbak ble valgt til varaordfører).Trønderbladet - Ønsket nyordføreren lykke til (19.10.2011)  «Under tirsdagens kommunestyremøte ble Jorid Jagtøyen (39) valgt til ny ordfører i Melhus. Hun fikk 20 stemmer, mens Gunnar Krogstad (Ap) fikk 17 stemmer. Venstre stemte sammen med Senterpartiet, Høyre og Fremskrittspartiet. Sigmund Gråbak (H) ble valgt til varaordfører.» Hun måtte gå av til fordel for Gunnar Krogstad etter valget i 2015.Trønderbladet - Gunnar Krogstad valgt til ordfører  (20.10.2015) «Krogstad ga mange rosende ord til Jorid Jagtøyen som nå blir opposisjonsleder og medlem av formannskapet» I 2019 ble Jagtøyen valgt til ordfører med støtte fra Høyre og Melhuslista, mens Høyres Stine Estenstad fortsatte som varaordfører. Til kommunestyrevalget i 2023 ble Jagtøyen ikke nominert som Senterpartiets ordførerkandidat. Hun gikk da ut av Senterpartiet og stilte til valg for Melhuslista.

Fra 2015 til 2019 var hun leder av Melhus bondelag. I 2016 ble hun valgt til fylkesleder i Sør-Trøndelag Senterparti.

Jagtøyen har en yrkesmessig bakgrunn som bonde og bedriftssykepleier. Hun har vært ansatt i Bygghelsetjenesten Midt-Norge siden 1998, med permisjon de årene hun var ordfører.

Hun bor på hjemgården Jagtøyen søndre i Melhus. Hun er gift med Bjørn Haugnæss og har tre barn. 

 Referanser 

 Eksterne lenker 


Kategori:Ordførere i Melhus
Kategori:Sp-ordførere i Trøndelag
Kategori:Sp-ordførere i Sør-Trøndelag
Kategori:Sp-politikere i Trøndelag
Kategori:Personer fra Melhus kommune